Камітэт эканомікі Магілёўскага абласнога выканаўчага камітэта з’яўляецца структурным падраздзяленнем Магілёўскага абласнога выканаўчага камітэта, які ажыццяўляе рэгуляванне і кіраванне ў сферы аналізу і прагназавання сацыяльна-эканамічнага развіцця Магілёўскай вобласці, рэалізацыі дзяржаўнай эканамічнай палітыкі і дзяржаўнай палітыкі ў сферы ажыццяўлення інвестыцый, развіцця прадпрымальніцкай і інвестыцыйнай дзейнасці. Камітэт каардынуе дзейнасць структурных падраздзяленняў аблвыканкама, гарадскіх і раённых выканаўчых камітэтаў у гэтых сферах і падпарадкоўваецца аблвыканкаму і Міністэрству эканомікі Рэспублікі Беларусь (п.1 Палажэння аб камітэце эканомікі Магілёўскага абласнога выканаўчага камітэта, зацверджанага рашэннем Магілёўскага аблвыканкама 18.06.2010 № 14-15).

**Асноўнымі задачамі камітэта з’яўляюцца:**

• аналіз і ацэнка сацыяльна-эканамічнай сітуацыі ў вобласці, выпрацоўка неабходных мер і прапаноў;

• рэалізацыя дзяржаўнай эканамічнай палітыкі, накіраванай на стварэнне ўмоў для ўстойлівага эканамічнага росту і павышэння дабрабыту насельніцтва;

• распрацоўка і рэалізацыя канцэпцый, праграм і прагнозаў сацыяльна-эканамічнага развіцця вобласці на доўга-, сярэдне-, кароткатэрміновую перспектыву і на бягучы перыяд на аснове дзяржаўнай эканамічнай палітыкі з улікам мясцовых умоў і рэсурсаў;

• распрацоўка і прыняцце мер па:

рацыянальным выкарыстанні рэсурснага, вытворчага і навукова-тэхнічнага патэнцыялу вобласці;

развіцці і ўмацаванні знешнеэканамічных сувязяў вобласці, трансгранічным супрацоўніцтве;

рэалізацыі дзяржаўнай палітыкі падтрымкі і развіцця малога і сярэдняга прадпрымальніцтва;

• рэалізацыя адзінай дзяржаўнай палітыкі ў сферы ажыццяўлення інвестыцый, адзіных прынцыпаў, механізмаў яе рэалізацыі і павышэнне эфектыўнасці выкарыстання інвестыцый шляхам каардынацыі дзейнасці мясцовых выканаўчых і распарадчых органаў па пытаннях ажыццяўлення інвестыцый, прымянення заканадаўства ў сферы ажыццяўлення інвестыцый, а таксама ажыццяўлення аналізу і прагназавання інвестыцый, прыцягненне і павышэнне эфектыўнасці выкарыстання ўнутраных і знешніх інвестыцый;

• распрацоўка і рэалізацыя рэгіянальнай кластарнай палітыкі, стварэнне ўмоў для павышэння ўзроўню канкурэнтаздольнасці эканомікі вобласці з дапамогай укаранення кластарнай мадэлі рэгулявання (п. 7 Палажэння).